M E S T O Š A Ľ A - Mestský úrad

# **Mestské zastupiteľstvo v Šali**

**Materiál číslo C 1/5/2024**

**Návrh výdavkov programového rozpočtu na rok 2025**

Návrh na uznesenie:

Mestské zastupiteľstvo v Šali

## prerokovalo

návrh výdavkov programového rozpočtu na rok 2025,

## berie na vedomie

návrh výdavkov programového rozpočtu na rok 2025.

**Spracoval: Predkladá:**

Ing. Jana Kováčiková v. r. Ing. Jana Nitrayová v. r.

referent – rozpočtár a analytik prednostka MsÚ

Mgr. Jana Belovičová v. r.

vedúca OEaP

Predložené mestskému zastupiteľstvu 24. októbra 2024

**Dôvodová správa**

Rozpočet mesta schválený MsZ je základným finančným nástrojom hospodárenia   
v príslušnom rozpočtovom roku a definuje, ktoré oblasti bude mesto podporovať a na aké zámery a ciele budú vynakladané finančné prostriedky.

Príprava a schvaľovanie rozpočtu prebieha v súlade s existujúcimi legislatívnymi predpismi, ktoré upravujú proces rozpočtovania. Návrh rozpočtu mesta je zostavený v zmysle zákona   
č. 493/2011 Z. z. o rozpočtovej zodpovednosti, zákona č. 583/2004 Z. z. o rozpočtových pravidlách územnej samosprávy v platnom znení, ktorý predpisuje štruktúru, formu a obsah zostavovaného rozpočtu a zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

Príprava rozpočtu prebieha v niekoľkých etapách. V prvej etape bol spracovaný materiál „Východiská a priority mesta Šaľa na rok 2025“, ktorý bol predložený na septembrovom zasadnutí MsZ. Materiál bol zameraný na východiská rozpočtu na rok 2025, predpokladané príjmy a priority rozpočtu na rok 2025 z hľadiska investícií.

Druhá etapa prípravy rozpočtu mesta je zameraná na výdavkovú časť bežného rozpočtu na rok 2025.

Zohľadnené boli požiadavky poslancov MsZ, občanov a správcov položiek rozpočtu, predpokladaná výška výdavkov do konca roka a v neposlednom rade zmluvné vzťahy s dodávateľmi tovarov a služieb.

Dôležitým faktorom pre zostavovanie rozpočtu sú ekonomické dopady reforiem,  neistý vývoj národného hospodárstva, nárast cien energií, ako aj celého radu ostatných komodít a inflácia. Mestá a obce sa taktiež musia vysporiadať s nedostatkom finančných prostriedkov s dôsledkom reforiem vrátane pripravovaných konsolidačných opatrení.

Všetky tieto faktory zvyšujú tlak na bežný rozpočet pričom sa znižuje možnosť vytvárania vlastných zdrojov aj pre realizáciu investícií. Aj v minulých rokoch dochádzalo k potrebe zvyšovania bežných výdavkov, úmerne však rástli aj bežné príjmy s tým, že sa mestu darilo vytvárať vlastné zdroje pre oblasť investícií, čo v nových podmienkach hospodárenia miest a obcí nebude jednoduché.

Najväčší problém pri zostavení rozpočtu mesta v súčasnosti predstavuje nedostatočné podielové dane a zvyšovanie DPH. Mesto a ním zriadené organizácie majú uzatvorené zmluvy na dodávku elektrickej energie, v ktorých sú dohodnuté spotové ceny. Otázna je v budúcom roku hlavne cena plynu. Od cien energií je závislé fungovanie školských zariadení, zariadení sociálnych služieb, kultúrne, športové a ostatné mestské zariadenia. Taktiež ak majú mestá a obce vyplácať svojim zamestnancom 800 EUR odmeny, štát musí garantovať ich financovanie.

ZMOS žiada o dofinancovanie samospráv v dôsledku výpadku na podielových daniach a v dôsledku nenaplnených prognóz a apeluje na vládu, aby zabezpečila okamžité dofinancovanie podielových daní. Finančná situácia v samosprávach sa stále zhoršuje , stavy na účtoch a v rezervných fondoch samospráv sa postupne znižujú, čo ohrozuje základné fungovanie miest a obcí. Nedostatok financií môže spôsobiť kolaps základných služieb, ktoré samosprávy poskytujú občanom. Samosprávy už teraz riešia krízové situácie s minimálnymi finančnými prostriedkami a nemajú zdroje na zabezpečenie základných potrieb. V súčasnosti štát nefinancuje veľké množstvo kompetencií, ktoré má samospráva v správe. Na základe už vyššie spomenutých faktov, ak vláda samosprávam nepomôže vyriešiť ich finančnú situáciu, môžu mať mestá a obce na budúci rok výrazné existenčné problémy. Z bežných príjmov už vôbec nie je možné financovať kapitálové výdavky a splácať istiny z komerčných úverov. Na rok 2025 navrhujeme zvýšiť poplatky za komunálny odpad a miestne dane. To sú vlastné príjmy mesta, ktorými samospráva vie ovplyvniť, regulovať a  kompenzovať výpadok príjmov štátu, ale od vlastných občanov.

Materiál predkladáme v tej podobe ako bol navrhnutý všetkými zainteresovanými stranami. Je aj na poslancoch nájsť finančné rezervy, tak aby sa nedotkli zazmluvnených a povinných výdavkov resp. hľadať nové príjmové možnosti. Táto fáza predkladania návrhov výdavkov programového rozpočtu je dôležitým krokom pred schvaľovaním už samotného rozpočtu a je potrebné teraz sa vyjadriť, čo musí resp. nemá prejsť do finálnej verzie rozpočtu na rok 2025.

Ak vláda mestám a obciam nepomôže, bude reálne potrebné prehodnotiť financovanie samosprávy v oblastiach ako je šport (neprevádzkovať niektoré vybrané zariadenia – napr. zimný štadión, kolkárne, tenis), kultúra (obmedziť resp. nerealizovať kultúrne podujatia, ktoré sú výlučne financované len z rozpočtu mesta – Jarmok, Večianske slávnosti, kultúrne leto), sociálna starostlivosť (neprevádzkovať niektoré zariadenia v správe OSS – jasle, útulok, nocľaháreň, terénna opatrovateľská služba), školstvo (redukovanie počtu školských zariadení resp. ich spájanie) a starostlivosť o celkové prostredie a stav majetku mesta (kosenie, zeleň, mestské komunikácie, MHD, verejné osvetlenie).

**Bežné výdavky programového rozpočtu na rok 2025**

Návrh výdavkov bežného rozpočtu tak, ako bol navrhnutý poslancami MsZ, občanmi a pracovníkmi MsÚ prestavuje čiastku 28 054 765 EUR. Oproti roku 2024 sa jedná o zvýšenie o 342 011 EUR t.j nárast o 1,23 %.

Predpokladané bežné príjmy rozpočtu sú na úrovni 27 539 200 EUR, čo prestavuje pokles oproti rozpočtovaným príjmov roku 2024 o 96 693 EUR t.j pokles o 0,35 %, čo neumožní realizovať všetky navrhované výdavky.

Návrh bežných výdavkov v jednotlivých programoch programového rozpočtu:

|  |  |  |  |  |
| --- | --- | --- | --- | --- |
| **Bežné výdavky /program** | **Skutočnosť 2022** | **Skutočnosť 2023** | **Rozpočet 2024** | **Návrh rozpočtu 2025** |
| 1. Plánovanie, manažment a kontrola | 410 993 | 379 682 | 423 550 | 518 550 |
| 2. Propagácia a marketing | 40 505 | 41 826 | 44 600 | 69 570 |
| 3. Interné služby | 216 960 | 305 033 | 465 646 | 414 720 |
| 4. Služby občanom | 55 271 | 51 852 | 62 750 | 64 150 |
| 5. Bezpečnosť, právo a poriadok | 1 091 935 | 1 226 369 | 1 291 450 | 1 366 950 |
| 6. Odpadové hospodárstvo | 1 050 011 | 1 170 213 | 1 245 400 | 2 035 300 |
| 7. Komunikácie | 493 172 | 475 722 | 488 055 | 580 600 |
| 8. Doprava | 154 915 | 200 979 | 190 000 | 205 000 |
| 9. Vzdelávanie | 11 173 609 | 12 790 270 | 14 958 764 | 14 221 085 |
| 10. Šport | 365 648 | 446 712 | 466 250 | 608 850 |
| 11. Kultúra | 942 901 | 981 616 | 1 023 120 | 1 105 960 |
| 12. Prostredie pre život | 407 334 | 455 960 | 473 828 | 609 060 |
| 13. Sociálna starostlivosť | 2 333 427 | 2 973 371 | 3 062 025 | 2 486 630 |
| 14. Bývanie | 589 950 | 602 397 | 676 305 | 604 600 |
| 15. Administratíva | 2 297 541 | 2 479 387 | 2 841 011 | 3 163 740 |
| **Spolu** | **21 624 169** | **24 581 390** | **27 712 754** | **28 054 765** |

Návrh rozpočtu podľa jednotlivých programov a podprogramov je uvedený v prílohe materiálu *Tabuľka č. 1 Návrh výdavkov bežného rozpočtu na rok 2025*

1. **Program Plánovanie, manažment a kontrola**

Program rozpočtuje výdavky na výkon funkcie primátora, prednostu, na útvar hlavného kontrolóra a na výkon funkcie poslancov. Ďalej sú tu rozpočtované výdavky súvisiace s plánovaním (strategické, územné a investičné), výdavky súvisiace s auditom a členstvom v samosprávnych organizáciách.

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2022* | *Skutočnosť 2023* | *Rozpočet 2024* | *Návrh rozpočtu 2025* | *Rozdiel 2025-2024* | *% zmeny* |
| **1. Plánovanie, manažment a kontrola** | **410 993** | **379 682** | **423 550** | **518 550** | **+95 000** | **+22,43** |
| Primátor | 102 410 | 110 778 | 117 300 | 134 700 | +17 400 | +14,83 |
| Prednosta | 43 848 | 48 330 | 53 450 | 53 050 | -400 | -0,75 |
| Poslanci | 108 130 | 85 580 | 104 300 | 117 700 | +13 400 | +12,85 |
| Partic. obyv. | 7 316 | 0 | 0 | 5 500 | +5 500 |  |
| Plánovanie | 41 713 | 20 961 | 25 600 | 77 200 | +51 600 | +201,56 |
| ÚHK | 94 619 | 90 960 | 102 000 | 108 200 | +6 200 | +6,08 |
| Audit | 6 444 | 9 048 | 8 000 | 9 000 | +1 000 | +12,50 |
| členské | 6 513 | 14 025 | 12 900 | 13 200 | +300 | +2,33 |

Výdavky tohto programu sú vyššie z dôvodu nárastu personálnych výdavkov primátora, hlavnej kontrolórky a poslancov, ďalej z dôvodu vyšších výdavkov na strategické a investičné plánovanie vrátane externého obstarávania podlimitných zákaziek, zmeny územného plánu a zvýšením členských príspevkov z dôvodu členstva v Združení obcí Cyklotrasa Dolné Považie.

Pre rozpočet roku 2024 bola požiadavka na výdavky v uvedenom programe znížená o sumu 26 200 EUR. Táto suma bola súčasťou šetriaceho balíka pre rok 2024.

1. **Propagácia a marketing:**

V programe sú rozpočtované výdavky súvisiace s informovaním o dianí v meste, propagačné podujatia (Jarmok tradičných remesiel, Vianočné trhy) a predmety a výdavky súvisiace s medzinárodnými vzťahmi (náklady spojené s delegáciami a účinkujúcimi z nášho mesta   
v rámci návštev družobných miest). Výdavky sú rozpočtované aj na zabezpečenie informácií o športových podujatiach a ich výsledkoch, ktoré sú uverejnené na webovej stránke mesta Šaľa.

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2022* | *Skutočnosť 2023* | *Rozpočet 2024* | *Návrh rozpočtu 2025* | *Rozdiel 2025-2024* | *% zmeny* |
| **2. Propagácia a marketing** | **40 504** | **41 826** | **44 600** | **69 570** | **+24 970** | **+55,99** |
| Propagácia | 27 427 | 24 549 | 20 400 | 22 370 | +1 970 | +9,66 |
| Jarmok | 8 286 | 12 864 | 16 500 | 21 500 | +5 000 | +30,30 |
| Druž. vzťahy | 4 791 | 4 413 | 7 700 | 25 700 | +18 000 | +233,77 |

Nárast výdavkov na propagáciu súvisí so zvyšovaním cien vyrábaných a kupovaných propagačných predmetov, výdavky na jarmok sú zvýšené  v dôsledku vyššieho počtu účastníkov a zároveň rastúcej cenovej úrovne im poskytovaných služieb (ubytovanie, stravovanie, preprava) a výdavky na družobné vzťahy sa zvyšujú s rozširujúcimi sa družobnými vzťahmi a financovaním ciest našich umelcov a delegátov mesta v zahraničí, plánované sú tu taktiež výdavky na tábor Ukrajinských detí.

Pre rozpočet roku 2024 bola požiadavka na výdavky v uvedenom programe znížená o sumu 9 800 EUR. Táto suma bola súčasťou šetriaceho balíka pre rok 2024.

1. **Interné služby:**

Program interné služby zahŕňa výdavky na informačné systémy, právne služby, správu a údržbu majetku mesta (budova MsÚ, budova na Dolnej ulici, krízové centrum, budova na Partizánskej a Nešporovej ulici a bývalá MŠ Palárika), vzdelávanie a pracovnú zdravotnú službu zamestnancov. Výdavky tohto programu predstavujú aj výdavky na energie (elektrická energia, plyn, voda).

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2022* | *Skutočnosť 2023* | *Rozpočet 2024* | *Návrh rozpočtu 2025* | *Rozdiel 2025-2024* | *% zmeny* |
| **3. Interné služby** | **216 960** | **305 033** | **465 646** | **414 720** | **-50 926** | **-10,94** |
| Info. systémy | 60 032 | 94 600 | 83 000 | 138 850 | +55 850 | +67,29 |
| Práv. služby, pokuta | 522 | 222 | 116 076 | 2 000 | -114 076 | -98,28 |
| Správa majetku | 149 828 | 201 607 | 258 020 | 265 370 | +7 350 | +2,85 |
| Vzdelávanie | 6 578 | 8 604 | 8 550 | 8 500 | 0 | 0,00 |

Nárast výdavkov na informačné systémy súvisí s plánovaným nákupom nových počítačov so softvérom a licenciami a nákupom multifunkčných zariadení pre potreby zamestnancov mesta. Výdavky sa zvyšujú aj v dôsledku zabezpečenia kybernetickej bezpečnosti, zvyšovaním internetových poplatkov v dôsledku rozširujúcich sa internetových služieb a bezplatnej wifi pre verejnosť. Výdavky na právne služby sú nižšie kvôli pokute, ktorá bola splácaná v prvom polroku 2024 a jej zvyšná časť bola odpustená. Výdavky na správu rastú priamo úmerne so zvyšujúcou sa DPH.

Pre rozpočet roku 2024 bola požiadavka na výdavky v uvedenom programe znížená o sumu 7 500 EUR. Táto suma bola súčasťou šetriaceho balíka pre rok 2024.

1. **Služby občanom:**

Rozpočet programuzahŕňa výdavkynevyhnutné na zabezpečenie fungovania Zboru pre občianske záležitosti (ZPOZ) a matriky. Sú to výdavky na vyplatenie odmien, ošatného, materiálne zabezpečenie obradov a podujatí (jubilanti, pamätné knihy pre deti, blahoželania, kvety a pod.), mzdy a odvody pracovníkov matriky.

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2022* | *Skutočnosť 2023* | *Rozpočet 2024* | *Návrh rozpočtu 2025* | *Rozdiel 2025-2024* | *% zmeny* |
| **4. Služby občanom** | **55 271** | **51 852** | **62 750** | **64 150** | **+1 400** | **+2,23** |
| ZPOZ | 26 097 | 21 329 | 28 850 | 29 850 | +1 000 | +3,47 |
| Matrika | 29 174 | 30 523 | 33 900 | 34 300 | +400 | +1,18 |

Výdavky sú plánované na približne rovnakej úrovni ako v roku 2024 len s miernym nárastom výdavkov na materiálne zabezpečenie obradov v dôsledku nárastu cien. Personálne výdavky zamestnancov zostávajú na rovnakej úrovni.

1. **Bezpečnosť, právo a poriadok:**

Program zahŕňa výdavky nevyhnutné na zabezpečenie prevádzky a fungovania mestskej polície, požiarnej ochrany, verejného osvetlenia a bezpečnosti obyvateľov v meste. Až 80 % bežných výdavkov programu tvoria výdavky na fungovanie mestskej polície. Z nich najväčšiu časť predstavujú personálne výdavky príslušníkov mestskej polície.

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2022* | *Skutočnosť 2023* | *Rozpočet 2024* | *Návrh rozpočtu 2025* | *Rozdiel 2025-2024* | *% zmeny* |
| **5. Bezpečnosť, právo a poriadok** | **1 091 936** | **1 226 369** | **1 291 450** | **1 366 950** | **+75 500** | **+5,85** |
| MsP | 881 333 | 983 010 | 1 025 300 | 1 090 800 | +65 500 | +6,39 |
| Civilná ochrana | 1 787 | 0 | 0 | 0 | 0 | 0,00 |
| Požiarna ochr. | 5 423 | 5 030 | 6 850 | 6 850 | 0 | 0,00 |
| Verejné osvetl. | 197 620 | 229 645 | 250 000 | 260 000 | +10 000 | +4,00 |
| Zvieratá - ošetr., karant., dotácie | 5 773 | 8 384 | 9 300 | 9 300 | 0 | 0,00 |

Nárast výdavkov súvisí so zvýšením personálnych výdavkov zamestnancov mestskej polície,  so zvýšením výdavkov na verejné osvetlenie vzhľadom už k spomínanému nárastu cien.

Pre rozpočet roku 2024 bola požiadavka na výdavky v uvedenom programe znížená o sumu 74 000 EUR. Táto suma bola súčasťou šetriaceho balíka pre rok 2024.

1. **Odpadové hospodárstvo:**

Rozpočet programu zahŕňa výdavky súvisiace so zabezpečením zberu, odvozu, triedenia, lisovania jednotlivých komodít komunálneho odpadu, ako aj ich odvoz a zabezpečenie prevádzky zberových dvorov, zabezpečenie zberu, odvozu a zneškodnenia, resp. zhodnotenia nebezpečných zložiek odpadu. Rovnako sú tu rozpočtované výdavky na zabezpečenie cyklického zberu a vývozu komunálneho odpadu vznikajúceho na území mesta a jeho sústredenie do medziskladu, vrátane odvozu odpadu z cintorínov, záhradkárskych osád a príležitostných podujatí a výdavky na nakladanie so zrážkovou vodou z málo priepustných, čiastočne priepustných a dobre priepustných plôch na území mesta.

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2022* | *Skutočnosť 2023* | *Rozpočet 2024* | *Návrh rozpočtu 2025* | *Rozdiel 2025-2024* | *% zmeny* |
| **6. Odpadové hospodárstvo** | **1 050 011** | **1 170 213** | **1 245 400** | **2 035 300** | **+789 900** | **+63,43** |
| Zberový dvor, stanovištia kontajnerov | 9 317 | 13 062 | 24 160 | 19 800 | -4 360 | -18,05 |
| Komunálny a kuchynský odpad | 895 443 | 977 715 | 1 029 240 | 1 790 000 | +760 760 | +73,91 |
| Odpadové vody | 145 251 | 179 436 | 192 000 | 225 500 | +33 500 | +17,45 |

Výdavky programu majú dlhodobo stúpajúcu tendenciu. V septembri 2024 bola podpísaná nová 5 ročná zmluva so spoločnosťou ENVI-GEOS Nitra, s.r.o. o nakladaní s komunálnym odpadom a jeho zložkami v meste Šaľa na celkovú sumu 8 942 402 EUR.

Neustále zvyšovanie výdavkov v odpadovom hospodárstve súvisí aj so zmenami v odpadovej legislatíve Slovenska, ktorá smeruje v nakladaní s komunálnymi odpadmi k postupnému eliminovaniu skládkovania a k postupnému zatváraniu existujúcich skládok odpadu. Výrazne sa neustále zvyšujú aj výdavky na stočné vody z verejných priestranstiev.

1. **Komunikácie:**

Rozpočet tohto programu zahŕňa výdavky súvisiace s čistením, údržbou a opravou mestských komunikácií a chodníkov, zimnú údržbu, opravu a výmenu dopravného značenia a výdavky spojené s rekonštrukciou mestských komunikácií a chodníkov.

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2022* | *Skutočnosť 2023* | *Rozpočet 2024* | *Návrh rozpočtu 2025* | *Rozdiel 2025-2024* | *% zmeny* |
| **7. Komunikácie** | **493 172** | **475 722** | **488 055** | **580 600** | **+92 545** | **+18,96** |
| Zimná údržba | 81 821 | 72 089 | 80 000 | 85 000 | +5 000 | +6,25 |
| Čistenie mesta | 84 723 | 85 994 | 90 600 | 95 600 | +5 000 | +5,52 |
| Značenie, signalizácia | 38 724 | 16 688 | 40 000 | 40 000 | 0 | 0,00 |
| Cesty | 278 421 | 300 027 | 240 000 | 300 000 | +60 000 | +25,00 |
| Chodníky | 9 482 | 0 | 37 455 | 50 000 | +12 545 | +33,49 |
| Parkoviská | 0 | 924 | 0 | 10 000 | +10 000 |  |

V návrhu rozpočtu tohto programu sú výdavky plánované na údržbu a opravu najviac poškodených komunikácií a chodníkov. Zároveň sú plánované výdavky v sume 10 000 EUR na spustenie prevádzky plateného parkovania.

**8. Doprava:**

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2022* | *Skutočnosť 2023* | *Rozpočet 2024* | *Návrh rozpočtu 2025* | *Rozdiel 2025-2024* | *% zmeny* |
| **8. Doprava** | **154 915** | **200 979** | **190 000** | **205 000** | **+15 000** | **+7,89** |

Rozpočet programu zahŕňa výdavky súvisiace s prevádzkou MHD v meste Šaľa.

**9. Vzdelávanie:**

Program vzdelávanie obsahuje vzdelávacie a im prislúchajúce zariadenia financované   
a podporované z rozpočtu mesta, konkrétne materské školy, základné školy, základná umelecká škola, centrum voľného času a tiež spoločný školský úrad. Rozpočet programu zahŕňa výdavky na zabezpečenie originálnych a prenesených kompetencii v školstve. Ďalej sú tu rozpočtované výdavky z osobitných dotácií a vlastných príjmov škôl a školských zariadení.

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2022* | *Skutočnosť 2023* | *Rozpočet 2024* | *Návrh rozpočtu 2025* | *Rozdiel 2025-2024* | *% zmeny* |
| **9. Vzdelávanie** | **11 173 609** | **12 790 270** | **14 958 764** | **14 221 085** | **-737 679** | **-4,93** |
| Originálne komp. | 4 132 687 | 4 610 776 | 4 792 727 | 4 985 785 | +193 058 | +4,03 |
| Prenes. Kompet. | 4 913 932 | 5 671 375 | 6 104 000 | 6 010 300 | -93 700 | -1,54 |
| Osobit. dotácie | 589 703 | 747 932 | 814 944 | 752 512 | -62 432 | -7,66 |
| Vlastné príjmy | 776 704 | 859 677 | 1 193 168 | 602 400 | -590 768 | -49,51 |
| Jedálne | 520 079 | 878 363 | 1 537 935 | 1 256 695 | -281 240 | -18,29 |
| Rezervy a vratky | 240 504 | 22 146 | 515 990 | 613 393 | +97 403 | +18,88 |

Výdavky programu sa budú ešte do schvaľovania definitívnej verzie rozpočtu na rok 2025 upravovať. Z pohľadu mesta sú dôležité hlavne výdavky na originálne kompetencie, ktoré sú financované z podielových daní. Ich výška výrazne ovplyvňuje celkové hospodárenie mesta. V dôsledku schválenia zmien v školských zákonoch dochádza k zmene vo financovaní materských škôl od 01. 01. 2025. Veľká časť z týchto výdavkov (predpokladáme cca. 2 300 000 EUR) bude mať charakter prenesených kompetencií (výdavky na prevádzkovanie materských škôl) a budú taktiež financované cez štátnu dotáciu. Všetky ostatné výdavky v programe (prenesené kompetencie, osobitné dotácie, vlastné príjmy, jedálne a rezervy) sú naviazané na účelovo určené príjmy, ktoré mesto môže použiť len na financovanie školských výdavkov. Od výšky týchto príjmov sú teda tieto výdavky priamo závislé.

**10. Šport:**

Rozpočet programu zahŕňa výdavky nevyhnutné na zabezpečenie prevádzky zimného štadióna, športovej haly, futbalového štadióna, kolkárne a tenisovej haly. Ďalej sú to výdavky súvisiace so športovými podujatiami, prevádzkou krytej plavárne a dotácie na podporu športových klubov a organizácií pôsobiacich na území mesta.

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2022* | *Skutočnosť 2023* | *Rozpočet 2024* | *Návrh rozpočtu 2025* | *Rozdiel 2025-2024* | *% zmeny* |
| **10. Šport** | **365 649** | **446 712** | **466 250** | **608 850** | **+142 600** | **+30,58** |
| Športové poduj. | 6 981 | 2 462 | 5 000 | 5 000 | 0 | 0,00 |
| Zimný štadión | 55 104 | 61 796 | 52 200 | 86 700 | +34 500 | +66,09 |
| FŠ Šaľa | 68 320 | 79 821 | 84 000 | 94 000 | +10 000 | +11,91 |
| FŠ Veča | 8 663 | 9 108 | 13 350 | 13 350 | 0 | 0,00 |
| Športová hala | 181 089 | 215 030 | 251 200 | 268 300 | +17 100 | +6,81 |
| Kolkáreň | 19 827 | 37 660 | 34 500 | 39 500 | +5 000 | +14,49 |
| Kúpalisko | 5 340 | 712 | 1 000 | 1 000 | 0 | 0,00 |
| Lodenica | 0 | 0 | 0 | 60 000 | +60 000 |  |
| Tenis. hala | 10 325 | 30 166 | 22 000 | 26 000 | +4 000 | +18,18 |
| Dotácie | 10 000 | 9 958 | 3 000 | 15 000 | +12 000 | +400,00 |

Nárast výdavkov tohto programu je z dôvodu nevyhnutných opráv a údržby jednotlivých budov a areálov športovísk. V dôsledku dlhodobých šetriacich opatrení hlavne na športoviskách si ich prevádzkyschopnosť vyžaduje vyššie finančné prostriedky a dofinancovanie. Výdavky na energie majú taktiež stúpajúcu tendenciu. Personálne výdavky zamestnancov zostávajú na rovnakej úrovni. V programe sú rozpočtované aj výdavky na prípadnú prevádzku lodenice. Dotácie pre športové kluby sú navrhované vo výške 15 000 EUR.

Pre rozpočet roku 2024 bola požiadavka na výdavky v uvedenom programe znížená o sumu 37 900 EUR. Táto suma bola súčasťou šetriaceho balíka pre rok 2024.

**11. Kultúra:**

Rozpočet programu zahŕňa výdavky súvisiace jednak so zabezpečením prevádzky kultúrnych zariadení v meste a Mestskej knižnice Jána Johanidesa. Ostatné výdavky sú plánované na kultúrne a spoločenské podujatia organizované na území mesta, vrátane mzdových prostriedkov zamestnancov zabezpečujúcich kultúru prevádzkou kultúrneho domu v Šali a vo Veči.

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2022* | *Skutočnosť 2023* | *Rozpočet 2024* | *Návrh rozpočtu 2025* | *Rozdiel 2025-2024* | *% zmeny* |
| **11. Kultúra** | **942 901** | **981 616** | **1 023 120** | **1 105 960** | **+82 840** | **+8,10** |
| Kult poduj. MsÚ | 18 860 | 17 824 | 18 700 | 18 220 | -480 | -2,57 |
| MsKJJ | 170 366 | 192 850 | 203 000 | 197 500 | -5 500 | -2,71 |
| Amfiteáter | 1 547 | 2 654 | 2 700 | 15 700 | +13 000 | +481,48 |
| DK Šaľa - prevádzka | 198 999 | 97 181 | 123 830 | 133 520 | +9 690 | +7,83 |
| DK Šaľa – pers. výdavky | 316 700 | 375 813 | 344 000 | 409 000 | +65 000 | +18,90 |
| DK Šaľa - kultúra | 216 647 | 273 320 | 309 070 | 265 200 | -43 870 | -14,19 |
| DK Veča - prevádzka | 8 746 | 11 873 | 16 820 | 31 820 | +15 000 | +89,18 |
| Kultúrne pamiatky | 1 050 | 101 | 2 000 | 20 000 | +18 000 | +900,00 |
| Dotácie | 9 984 | 10 000 | 3 000 | 15 000 | +12 000 | +400,00 |

Nárast výdavkov na amfiteátri súvisí s plánovaním finančných prostriedkov na úpravu (odvodnenie) podložia dlažby okolo budovy amfiteátra, odizolovanie múrov a interiérové opravy navlhnutých stien, taktiež sa plánuje kúpa nových reproduktorov na premietanie. Plánovaný nárast personálnych výdavkov zamestnancov kultúry súvisí s očakávanými personálnymi výdavkami týchto zamestnancov do konca roka 2024. Rozpočet je preto plánovaný na úrovni očakávania roku 2024. Zvýšené prevádzkové výdavky v DK Veča súvisia s doriešením odvetrávania plynovej kotolne a osadením protipožiarnych dverí na kotolni. Výdavky plánované na kultúrne pamiatky počítajú s obnovou pamätníka Oslobodenia - pomník obetiam 2. sv. vojny na Hlavnej ulici a podstavca pamätníka Rodina naša v Sade novorodencov. Výdavky na dotácie v kultúre sú navrhnuté vo výške 15 000 EUR.

Pre rozpočet roku 2024 bola požiadavka na výdavky v uvedenom programe znížená o sumu 44 000 EUR. Táto suma bola súčasťou šetriaceho balíka pre rok 2024.

**12. Prostredie pre život:**

Rozpočet programu zahŕňa výdavky spojené s kosením, údržbou verejnej zelene a vývozom biologického odpadu. Ďalej sú tu rozpočtované výdavky na artézske studne, detské ihriská a cintorínske služby.

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2022* | *Skutočnosť 2023* | *Rozpočet 2024* | *Návrh rozpočtu 2025* | *Rozdiel 2025-2024* | *% zmeny* |
| **12. Prostredie pre život** | **407 334** | **455 960** | **473 828** | **609 060** | **+135 232** | **+28,54** |
| Verejné priestranstvá | 334 204 | 346 826 | 380 478 | 492 800 | +112 322 | +29,52 |
| Artézske studne | 31 720 | 40 835 | 32 100 | 42 500 | +10 400 | +32,40 |
| Detské ihriská | 16 520 | 32 616 | 23 250 | 31 800 | +8 550 | +36,77 |
| Cintorín | 24 889 | 35 683 | 38 000 | 41 960 | +3 960 | +10,42 |

Nárast plánovaných výdavkov na údržbu verejných priestranstiev súvisí s väčšou plochou prípadne potrebou vyššej kvality a údržby verejných priestranstiev (kosenie, polievanie, opilovanie, upratovanie, vývoz biologického odpadu). V roku 2025 sa musí mesto už celoročne starať a udržiavať priestor v lesoparku a v okolí železničnej stanice. Nárast výdavkov na artézske studne súvisí s nárastom stočného vody. Rozpočet na detské ihriská sa zvyšuje v dôsledku väčšieho počtu ihrísk, ktoré si vyžadujú každoročné revízie a opravy po poškodeniach a vandalizme. Rastúce výdavky na prevádzku cintorína súvisia hlavne s požiadavkami na dôslednejšiu údržbu areálu.

**13. Sociálna starostlivosť:**

Rozpočet programu predstavuje hlavne výdavky na prevádzku domova dôchodcov   
a transfer pre Organizáciu sociálnej starostlivosti mesta Šaľa (ďalej OSS).

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2022* | *Skutočnosť 2023* | *Rozpočet 2024* | *Návrh rozpočtu 2025* | *Rozdiel 2025-2024* | *% zmeny* |
| **13. Sociálna starostlivosť** | **2 333 427** | **2 973 371** | **3 062 025** | **2 486 630** | **-575 395** | **-18,79** |
| Detské jasle | 32 600 | 32 170 | 37 090 | 27 800 | -9 290 | -25,05 |
| Ter. opat. služba | 196 630 | 258 490 | 92 220 | 88 220 | -4 000 | -4,34 |
| Central. opat. sl. | 58 300 | 72 150 | 38 400 | 40 220 | +1 820 | +4,74 |
| Dom. soc. star. | 82 144 | 96 748 | 122 560 | 111 730 | -10 830 | -8,84 |
| Kluby dôch. | 54 310 | 47 260 | 65 740 | 58 270 | -7 470 | -11,36 |
| Zariad. pre senior. | 228 864 | 243 156 | 253 440 | 260 160 | +6 720 | +2,65 |
| Útulok | 54 770 | 41 335 | 44 420 | 45 000 | +580 | +1,31 |
| Nízkoprah. cent. | 11 180 | 0 | 4 560 | 5 950 | +1 390 | +30,48 |
| Nocľaháreň | 58 185 | 71 281 | 71 580 | 76 500 | +4 920 | +6,87 |
| Klub. zdrav. znev. | 5 720 | 6 760 | 8 090 | 8 120 | +30 | +0,37 |
| Riaditeľstvo OSS | 153 300 | 143 630 | 149 790 | 154 030 | +4 240 | +2,83 |
| Domov dôchodcov | 1 145 686 | 1 334 615 | 1 505 505 | 1 530 000 | +24 495 | +1,63 |
| Neverej. Poskyt. | 4 500 | 15 652 | 28 000 | 28 000 | 0 | 0,00 |
| Pomoc Ukrajine | 206 206 | 558 308 | 572 400 | 0 | -572 400 |  |
| Vratky, soc. dávky, TSP | 41 032 | 51 816 | 68 230 | 52 630 | -15 600 | -22,86 |

Zabezpečovanie sociálnych služieb je pre samosprávu veľmi finančne náročné. Až 80% výdavkov v jednotlivých zariadeniach sociálnych služieb predstavujú mzdové výdavky zamestnancov sociálnych zariadení. Tiež sa na hospodárení týchto zariadení podpísali ceny energií. Momentálne sa na rok 2025 počíta s čiastkami 395 700 EUR pre OSS a 640 000 EUR pre DD, ktorými štát prispeje na chod sociálnych zariadení (roku 2024 to sú sumy  369 090 EUR pre OSS a 634 620 EUR pre DD). Financovanie zo strany mesta by v roku 2025 malo byť zabezpečené čiastkou 480 300 EUR pre OSS a 160 000 EUR pre DD (v roku 2024 je pre OSS schválený príspevok z rozpočtu mesta v sume 518 800 EUR a pre DD v sume 100 000 EUR). V programe sú rozpočtované výdavky pre neverejných poskytovateľov sociálnych služieb v sume 28 000 EUR. Do roku 2025 mesto neplánuje preplácať príspevok na ubytovanie odídencov z Ukrajiny, keďže sa predpokladá ukončenie jeho vyplácania zo strany štátu.

**14. Bývanie:**

Rozpočet programu zahŕňa výdavky spojené so správou bytov vo vlastníctve mesta Šaľa, náklady spojené so splácaním úverov, náklady na príspevky do fondu opráv a údržby, réžie a poplatky spojené s vymáhaním nedoplatkov.

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2022* | *Skutočnosť 2023* | *Rozpočet 2024* | *Návrh rozpočtu 2025* | *Rozdiel 2025-2024* | *% zmeny* |
| **14. Bývanie** | **589 950** | **602 397** | **676 305** | **604 600** | **-71 705** | **-10,60** |
| Réžie byty | 345 397 | 377 730 | 390 000 | 368 000 | -22 000 | -5,64 |
| Opravy byty | 43 218 | 30 010 | 87 000 | 42 000 | -45 000 | -51,72 |
| Správa a poplatky | 101 924 | 99 365 | 108 000 | 108 000 | 0 | 0,00 |
| Úroky ŠFRB | 99 412 | 95 291 | 91 305 | 86 600 | -4 705 | -5,15 |

Výdavky na energie plánujeme medziročne nižšie na základe očakávaného vývoja do konca roka 2024. Taktiež sú plánované nižšie výdavky na opravy a údržbu bytových domov. Úroky sú plánované na základe zmlúv so ŠFRB.

**15. Administratíva:**

Rozpočet programu zahŕňa výdavky súvisiace s bežným chodom mestského úradu (poštovné, knihy, časopisy, noviny, kancelárske potreby, nábytok, telekomunikačná technika, čistiace prostriedky, revízie, opravy, pranie, čistenie, výdavky súvisiace s prevádzkou áut, úroky a bankové poplatky, ale najmä personálne výdavky zamestnancov mesta) mimo režijných výdavkov (plyn, elektrika, voda), výdavky na splátky úrokov a istín z poskytnutých úverov.

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2022* | *Skutočnosť 2023* | *Rozpočet 2024* | *Návrh rozpočtu 2025* | *Rozdiel 2025-2024* | *% zmeny* |
| **15. Administratíva** | **2 297 541** | **2 479 387** | **2 841 011** | **3 163 740** | **+322 729** | **+11,36** |
| Personálne výdavky | 2 125 971 | 2 136 658 | 2 328 360 | 2 752 400 | +424 040 | +18,21 |
| Poštovné | 20 940 | 21 438 | 20 500 | 30 000 | +9 500 | +46,34 |
| Telefón | 22 822 | 22 430 | 21 230 | 21 300 | +70 | +0,33 |
| Materiál | 20 782 | 18 530 | 17 950 | 23 100 | +5 150 | +28,69 |
| Prevádzka áut | 16 686 | 18 682 | 14 620 | 15 790 | +1 170 | +8,00 |
| Služby | 21 763 | 20 952 | 23 120 | 22 150 | -970 | -4,20 |
| Poplatky, úroky | 24 465 | 207 772 | 355 231 | 299 000 | -56 231 | -15,83 |
| Voľby | 44 113 | 32 926 | 60 000 | 0 | -60 000 |  |

Nárast personálnych výdavkov súvisí s plánovaným vyplatením odmien vo výške 800 EUR zamestnancom vo verejnej správe (cca. 200 000 EUR), celoročným zamestnávaním pracovníkov v lesoparku a v predstaničnom priestore a obsadením voľných pozícii na meste. Súčasťou personálnych výdavkov sú aj odvody, ktoré sa taktiež priamoúmerne zvyšujú. Ďalší nárast výdavkov súvisí s rastúcimi cenami za tovary a služby, ktoré nás budúci rok čakajú. Pokles výdavkov na poplatky a úroky súvisia s úrokmi na preklenovací úver, ktoré mesto platilo v roku 2024.

Pre rozpočet roku 2024 bola požiadavka na výdavky v uvedenom programe znížená o sumu 252 000 EUR. Táto suma bola súčasťou šetriaceho balíka pre rok 2024.

**Kapitálové výdavky**

Kapitálové výdavky boli predmetom materiálu Východiská a priority mesta Šaľa na rok 2025, v časti priority kapitálového rozpočtu. Priority investícii, ktoré by mali byť zohľadnené v roku 2025 sú nasledovné:

|  |  |  |
| --- | --- | --- |
| **Program** | **Kapitálové výdavky** | **investície 2025** |
| 1. | Projektová dokumentácia (cyklotrasa, fotovoltika) | 100 000 |
| 5. | Modernizácia VO | 115 000 |
| 7. | Rekonštrukcia mestských komunikácii | 227 000 |
| Cyklotrasa | 1 713 000 |
| 9. | Rekonštrukcia ZŠ Bernolákova | 400 000 |
| KV školstvo - havárie | 150 000 |
| 10. | Zimný štadión - rolba | 150 000 |
| 11. | rekonštrukcia budovy DK Šaľa | 494 000 |
| DK Šaľa – premietacie zariadenie | 111 000 |
| 12. | Cintorín - kolumbárium | 17 600 |
|  | DD - kapitálové výdavky | 10 000 |
| 15. | 5 % spoluúčasť mesta na projektoch EÚ | 50 000 |
| **Kapitálové výdavky spolu** | | **3 537 600** |

**Výdavkové finančné operácie:**

|  |  |  |  |  |  |
| --- | --- | --- | --- | --- | --- |
| **Program** | **Výdavok** | **Skutočnosť 2022** | **Skutočnosť 2023** | **Rozpočet 2024** | **Návrh 2025** |
| 11. | Lízing MsKS | 3 113 | 0 | 0 | 0 |
| 13. | Ukrajina | 6 086 | 0 | 7 150 | 0 |
| 14. | Splátky úverov ŠFRB, | 204 818 | 208 939 | 212 945 | 218 000 |
| Zábezpeky | 12 914 | 6 045 | 0 | 0 |
| 15. | Splátky reštrukturalizovaného úveru | 447 784 | 447 784 | 447 784 | 447 784 |
| Splátky 500 tis. úveru | 0 | 0 | 38 460 | 38 460 |
| Splátky 1 330 tis. úveru |  |  |  | 74 956 |
| KTK | 0 | 2 237 327 | 3 000 000 | 3 000 000 |
| Preklenovací úver | 318 827 | 0 | 1 865 500 | 0 |
| **SPOLU** | | **993 542** | **2 900 094** | **5 571 839** | **3 779 200** |

**Príjmové finančné operácie** v sume 200 000 EUR sú rozpočtované ako predpokladaný prebytok vlastných finančných prostriedkov z roku 2024. Výška predpokladaného prebytku je navrhnutá na základe analýzy očakávaných príjmov a výdavkov do konca roka 2024. Príjem z kontokorentného úveru rozpočtovaný vo výške 3 000 000 EUR bude použitý v prípade časového nesúladu medzi príjmami a výdavkami mesta. Maximálna suma čerpania kontokorentného úveru bude vo výške 500 000 EUR.

**Návrh rozpočtu na rok 2025**

Na základe uznesenia Uznesenie č. 4/2024 zo dňa 26.9.2024, kde MsZ odporučilo pripraviť rozpočet mesta Šaľa na rok 2025 vychádzajúci z predložených východísk  predkladáme predbežný návrh rozpočtu v základnej štruktúre nasledovne:

|  |  |  |  |  |
| --- | --- | --- | --- | --- |
|  | **Skutočnosť 2022** | **Skutočnosť 2023** | **Rozpočet 2024** | **Návrh 2025** |
| Bežné príjmy | 22 156 124 | 26 143 572 | 27 635 893 | 27 539 200 |
| Bežné výdavky | 21 624 169 | 24 581 390 | 27 712 754 | 28 054 765 |
| Rozdiel | 531 955 | 1 562 182 | -76 861 | -515 565 |
|  |  |  |  |  |
| Kapitálové príjmy | 536 087 | 5 741 420 | 5 616 072 | 2 089 515 |
| Kapitálové výdavky | 3 600 923 | 8 825 126 | 4 841 022 | 3 537 600 |
| Rozdiel | -3 064 837 | -3 083 705 | 775 050 | -1 448 085 |
|  |  |  |  |  |
| Príj. fin. oper. | 4 281 693 | 5 969 418 | 4 873 650 | 3 200 000 |
| Výdav. fin. oper. | 993 542 | 2 900 094 | 5 571 839 | 3 779 200 |
| Rozdiel | 3 288 151 | 3 069 324 | -698 189 | -579 200 |

|  |  |  |  |  |
| --- | --- | --- | --- | --- |
|  | **Skutočnosť 2022** | **Skutočnosť 2023** | **Rozpočet 2024** | **Návrh 2025** |
| **Príjmy spolu** | **26 973 904** | **37 854 411** | **38 125 615** | **32 828 715** |
| **Výdavky spolu** | **26 218 634** | **36 306 610** | **38 125 615** | **35 371 565** |
| **Rozdiel** | **755 270** | **1 547 801** | **0** | **-2 542 850** |

Celkový rozpočet mesta je v tejto fáze prípravy rozpočtu predložený ako schodkový vo výške 2 542 850 EUR. Takýto rozpočet nemôže byť predložený na schválenie do MsZ. Preto je potrebné navrhnúť a následne prijať opatrenia tak na strane príjmov (potreba nájsť nové zdroje príjmov, okrem navrhovaných zvýšených príjmov v materiáli Východiská a priority rozpočtu mesta Šaľa pre rok 2025) ako aj na strane výdavkov (navrhnúť zníženie jednotlivých výdavkových položiek, tak aby nebolo ohrozené fungovanie a bežný chod mesta a zároveň boli splnené všetky zákonom stanovené predpisy a zmluvné vzťahy). Na základe predpokladaného nárastu cien energií, materiálu, služieb, ale aj zákonných personálnych výdavkov (vyplatenie odmien) bude zostavenie vyrovnaného rozpočtu na rok 2025 veľmi náročné.

Materiál slúži ako ďalší ale v tejto situácii veľmi dôležitý postupový krok pri tvorbe definitívneho návrhu rozpočtu na rok 2025, ktorého súčasťou bude aj výhľad na roky 2026 a 2027.

Tvorba rozpočtu na rok 2025 je ovplyvnená značnými ekonomickými výkyvmi a nestabilitou v národnom hospodárstve. Prognózy vývoja sú neisté a stále sa meniace. Vzhľadom na ekonomické výsledky hospodárenia štátu budú v roku 2025 realizované rozsiahle konsolidačné opatrenia, ktoré ovplyvnia samosprávy na jednej strane a na druhej strane sú to aj samosprávy, ktoré budú musieť konsolidáciu realizovať tak, aby tiež prispeli k znižovaniu štátneho dlhu. Vláda musí v priebehu nasledujúcich dvoch rokov (toľko získa nová vláda na riešenie vysokého dlhu) realizovať takú konsolidáciu verejných financií, ktorou znížia štátny dlh o cca. 10 %. V opačnom prípade bude celá verejná správa povinná zostaviť vyrovnané rozpočty v roku 2026.

**Záver**

Výdavková časť bežného rozpočtu je zostavená tak, ako ju navrhli poslanci MsZ, zamestnanci mesta a občania. Nie je však možné zrealizovať všetky výdavky tak, ako boli navrhnuté, nakoľko ako vyplýva z horeuvedených skutočností, nárast bežných príjmov neumožní zvyšovať výdavky bežného rozpočtu tak, ako je momentálne rozpočet bežných výdavkov zostavený a zároveň realizovať navrhnuté investície a splácať istiny z úverov.

Definitívny návrh rozpočtu mesta Šaľa, rozpočtových organizácií a príspevkovej organizácie v zriaďovateľskej pôsobnosti mesta Šaľa na rok 2025 s výhľadom na roky 2026 a 2027 bude predložený na schválenie MsZ na decembrovom zasadnutí.