M E S T O Š A Ľ A - Mestský úrad

**Mestské zastupiteľstvo v Šali**

**Materiál číslo E 1/5/2024**

**Návrh na zmenu delegovaného zástupcu zriaďovateľa – mesta Šaľa   
do Rady školy pri ZŠ Jozefa Murgaša a na doplnenie delegovaných zástupcov zriaďovateľa do Rady školy pri ZUŠ Šaľa**

Návrh na uznesenie:

Mestské zastupiteľstvo v Šali

1. **prerokovalo**

návrh na zmenu delegovaného zástupcu zriaďovateľa – mesta Šaľa do Rady školy pri   
ZŠ Jozefa Murgaša a na doplnenie delegovaných zástupcov zriaďovateľa do Rady školy pri ZUŠ Šaľa,

1. **schvaľuje**

delegovanie zástupcu zriaďovateľa – mesta Šaľa p. Jakuba Matajsa do Rady školy pri   
ZŠ Jozefa Murgaša a delegovanie zástupcov zriaďovateľa – mesta Šaľa Ing. Slavomíra Kališa a Ing. Róberta Andrášiho do Rady školy pri ZUŠ Šaľa.

**Spracovala: Predkladá:**

Mgr. Mariana Takáčová v. r. Mgr. Mariana Takáčová v. r.

vedúca SŠÚ vedúca SŠÚ

Predložené Komisii školstva 17. októbra 2024

Predložené Mestskej školskej rade 17. októbra 2024

Predložené mestskému zastupiteľstvu 24. októbra 2024

**Dôvodová správa:**

Podľa zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov sa v školách a školských zariadeniach zriaďujú od roku 2004 rady škôl ako iniciatívne a samosprávne orgány. V § 24   
a § 25 uvedeného zákona a vo Vyhláške č. MŠ SR č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení v znení neskorších zmien sú uvedené konkrétne detaily.

Zloženie a počet členov rady školy určí zriaďovateľ s prihliadnutím na celkový počet zamestnancov školy alebo školského zariadenia, pričom dodržiava zásadu, že počet členov rady školy, ktorí nie sú zamestnancami školy alebo školského zariadenia, musí byť väčšinový.

Na uvoľnené miesto p. Mgr. Miloslava Kollára navrhujeme doplniť do Rady školy pri ZŠ Jozefa Murgaša p. Jakuba Matajsa.

Do Rady školy pri Základnej umeleckej škole v Šali navrhujeme, v rámci uvedenia súčasného stavu do súladu so zákonom, doplniť delegovaných zástupcov zriaďovateľa p. Ing. Slavomíra Kališa a p. Ing. Róberta Andrášiho.